Държавен вестник, бр. 28, 2016 г., стр. 53

БРОЙ  28	
Д Ъ Р Ж А В Е Н  В Е С Т Н И К 	
СТР.  53  
1. описанието на предмета на обществената 
поръчка и посочения в обявлението код съ-
гласно Общия терминологичен речник (CPV), 
за верни се приемат данните от описанието 
на предмета на поръчката; 
2. мястото на изпълнение на обществената 
поръчка, посочено с думи, и попълнения в 
обявлението код съгласно Класификацията 
на териториалните единици за статистически 
цели в България (NUTS), за вярно се приема 
посоченото с думи място на изпълнение.
Чл. 4. Когато възложител е използвал оп-
ределена валута при посочване на прогнозната 
стойност на обществената поръчка при нейното 
откриване, той е длъжен да използва същата 
валута навсякъде, където посочва стойност 
за съответната поръчка.
Чл. 5. (1) Опциите по чл. 21, ал. 1 ЗОП се 
основават на очакванията на възложителя 
за възлагане на допълнителни дейности при 
възникване на определени предпоставки, без 
да го задължават изрично да ги възложи.
(2) В случай че предвижда опции, те се 
включват в прогнозната стойност на поръчката, 
която възложителят задължително посочва 
в обявлението, а в приложимите случаи – в 
решението за откриване на процедурата. Обе-
мът и стойността на опциите се посочват и 
като допълнителна информация.
Чл. 6. (1) Подновяванията по чл. 21, ал. 1 
ЗОП включват повторение на дейност при 
възникване на обстоятелства, посочени в до-
говора, без да се налага неговото изменение.
(2) В случай че предвижда повторения, те се 
включват в прогнозната стойност на поръчката, 
която възложителят задължително посочва в 
обявлението, а в приложимите случаи – в ре-
шението за откриване на процедурата. Обемът 
и стойността на повторенията се посочват и 
като допълнителна информация.
Чл. 7. (1) Когато възлага обособени позиции 
съобразно индивидуалната им стойност при 
условията на чл. 21, ал. 6 ЗОП, възложителят 
посочва прогнозната стойност на обособената 
позиция, а като допълнителна информация – и 
остатъчната стойност на поръчката, във: 
1. обявлението, с което се оповестява от-
криването на процедурата; 
2. обявата по чл. 187, ал. 1 ЗОП, или
3. решението за откриване на процедура-
та – в приложимите случаи. 
(2) В случаите по ал. 1 при възлагане на 
основната част от поръчката като допълнител-
на информация възложителят задължително 
указва предмета, обема и стойността на всяка 
обособена позиция, възлагана самостоятелно, 
съобразно индивидуалната є стойност. 
(3) В случаите по ал. 1 и 2 възложителят 
предоставя информация за възлагането на 
другите части от поръчката, като посочва 
в обявлението за обществена поръчка или 
в обявата по чл. 187, ал. 1 ЗОП, а в прило-
жимите случаи – в решението, уникалния 
номер в Регистъра на обществените поръчки 
или връзка към електронната преписка на 
поръчката в профила на купувача. 
Г л а в а  т р е т а
ИЗКЛЮЧЕНИЯ ОТ ПРИЛОЖНОТО ПОЛЕ 
НА ЗОП 
Чл. 8. (1) Когато оборотът се използва като 
показател за определяне на процента по чл. 14, 
ал. 1, т. 5 и 6 ЗОП, се съпоставя оборотът 
за последните три приключили финансови 
години, реализиран от контролираното юри-
дическо лице при изпълнение на дейности за 
възложителя или негови обособени структури, 
или за други юридически лица, контролирани 
от възложителя, с общия оборот, реализиран 
от юридическото лице за същия период. 
(2) Съотношението по ал. 1 се използва 
при определяне на процента по чл. 14, ал. 1, 
т. 7 ЗОП, като се вземе предвид оборотът, 
формиран от изпълнението на дейности за 
възложителите, които контролират юриди-
ческо лице, или за други юридически лица, 
контролирани от тези възложители.
(3) Когато контролираното юридическо 
лице е учредено или е извършвало дейност 
за период, по-кратък от три приключили 
финансови години, съотношението по ал. 1 
и 2 се определя въз основа на оборотите, 
реализирани от контролираното юридическо 
лице за приключилите финансови години, 
и предвиденото в неговата бизнес програма 
за останалата част от тригодишния период. 
Когато контролираното юридическо лице е 
новоучредено или не е реализирало дейност 
през последните три приключили финансо-
ви години, се взема под внимание неговата 
бизнес програма. 
(4) Цената на договор, който се сключва 
при условията на чл. 14, ал. 1, т. 5 – 7 ЗОП, 
се определя съгласно методиката по прило-
жение № 1.
(5) За договори, сключени на основание 
чл. 14, ал. 1, т. 5 – 7 ЗОП, възложителят еже-
годно оценява съотношението по ал. 1 и 2 в 
едномесечен срок от датата на изготвяне на 
годишния финансов отчет на контролирано-
то юридическо лице, но не по-късно от един 
месец след изтичане на законоустановения 
срок за неговото изготвяне.
Чл. 9. (1) За определяне на процента по 
чл. 15, ал. 1, т. 5 ЗОП се изчислява съотноше-
нието между оборота, който е формиран от 
дейности, идентични или сходни с предмета 
на поръчката, предоставени от свързаното 
предприятие на възложителя или на други 
предприятия, с които то е свързано, през по-
следните три приключили финансови години, 
със съвкупния оборот на свързаното пред-
приятие от идентични или сходни дейности 
за същия период.